નોટબંધી પછી દેશમાં જેમ કેશલેસ ટ્રાન્ઝેકશનને વેગ મળ્યો છે તેમ કાળાં નાણાં ધરાવતા લોકોને ડિજિટલ કરન્સી બિટકોઇનમાં ઊંડો રસ પડવા લાગ્યો છે. ભારતમાં આવી કરન્સીમાં ડિલ કરતી વેબસર્વિસિઝ શરૂ થવા લાગી છે પણ રિઝર્વ બેન્કે હમણાં સ્પષ્ટતા કરી છે કે તેણે ભારતમાં બિટકોઇનના ઉપયોગને માન્યતા આપી નથી. આરબીઆઈના નોટિફિકેશન અનુસાર બિટકોઇનના ઉપયોગમાં નાણાંકીય અને સલામતીનાં જોખમો રહેલાં છે.